CELEX: 32013R1101
Language: lt
Date: 2013-11-06 00:00:00
Title: 2013 m. lapkričio 6 d. Komisijos įgyvendinimo reglamentas (ES) Nr. 1101/2013 dėl leidimo naudoti Enterococcus faecium DSM 7134 ir Lactobacillus rhamnosus DSM 7133 preparatą kaip pašarų priedą auginti skirtiems veršeliams, kuriuo iš dalies keičiamas Reglamentas (EB) Nr. 1288/2004 (leidimo turėtojas – bendrovė „Lactosan GmbH &CoKG“ )  Tekstas svarbus EEE

7.11.2013   
            
            
               LT
            
            
               Europos Sąjungos oficialusis leidinys
            
            
               L 296/1
            
         KOMISIJOS ĮGYVENDINIMO REGLAMENTAS (ES) Nr. 1101/2013
   2013 m. lapkričio 6 d.
   dėl leidimo naudoti Enterococcus faecium DSM 7134 ir Lactobacillus rhamnosus DSM 7133 preparatą kaip pašarų priedą auginti skirtiems veršeliams, kuriuo iš dalies keičiamas Reglamentas (EB) Nr. 1288/2004 (leidimo turėtojas – bendrovė „Lactosan GmbH &CoKG“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje numatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);
            
         
               (2)
            
            
               pagal Direktyvą 70/524/EEB neterminuotas leidimas naudoti Enterococcus faecium NCIMB 7134 ir Lactobacillus rhamnosus DSM 7133 preparatą kaip veršelių pašarų priedą, buvo išduotas Komisijos reglamentu (EB) Nr. 1288/2004 (3). Vėliau, vadovaujantis Reglamento (EB) Nr. 1831/2003 10 straipsnio 1 dalies b punktu, šis preparatas įtrauktas į pašarų priedų registrą kaip esamas produktas;
            
         
               (3)
            
            
               vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti Enterococcus faecium DSM 7134 ir Lactobacillus rhamnosus DSM 7133 preparatą, kaip auginti skirtų veršelių pašarų priedą ir priskirti jį prie priedų kategorijos „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (4)
            
            
               Europos maisto saugos tarnyba (toliau – Tarnyba) 2013 m. kovo 13 d. priimtoje nuomonėje (4) padarė išvadą, kad Enterococcus faecium DSM 7134 ir Lactobacillus rhamnosus DSM 7133 preparatas nedaro nepageidaujamo poveikio gyvūnų sveikatai, vartotojų sveikatai ar aplinkai ir gali pagerinti tikslinių gyvūnų zootechninius rodiklius. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               
                  Enterococcus faecium DSM 7134 ir Lactobacillus rhamnosus DSM 7133 preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
            
         
               (6)
            
            
               Suteikus naują leidimą pagal Reglamentą (EB) Nr. 1831/2003, reikėtų išbraukti Reglamento (EB) Nr. 1288/2004 nuostatas dėl Enterococcus faecium DSM 7134 ir Lactobacillus rhamnosus DSM 7133. Todėl Reglamentas (EB) Nr. 1288/2004 turėtų būti atitinkamai iš dalies pakeistas;
            
         
               (7)
            
            
               kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;
            
         
               (8)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Išbraukiamos Reglamento (EB) Nr. 1288/2004 I priedo nuostatos dėl E 1706 įrašo, skirto Enterococcus faecium DSM 7134 ir Lactobacillus rhamnosus DSM 7133.
   3 straipsnis
   Priede nurodytą preparatą ir pašarus, kurių sudėtyje yra šio preparato, kurie buvo pagaminti ir paženklinti iki 2014 m. gegužės 27 d. laikantis taisyklių, taikytų iki 2013 m. lapkričio 27 d., galima toliau pateikti rinkai ir naudoti, kol pasibaigs turimos atsargos.
   4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 6 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).
   
      (3)  2004 m. liepos 14 d. Komisijos reglamentas (EB) Nr. 1288/2004 dėl ilgalaikio leidimo naudoti tam tikrus priedus ir dėl laikino leidimo nauja paskirtimi naudoti tam tikrus pašaruose jau leidžiamus priedus (OL L 243, 2004 7 15, p. 10).
   
      (4)  EFSA leidinys, 2013 m.; 11(4):3175.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV/kg visaverčio pašaro, kurio drėgnis yra 12 %, arba pieno pakaitalo
               
            
                  
                     Zootechninių priedų kategorija. Funkcinė grupė: žarnyno floros stabilizatoriai
                  
               
            
                  4b1706
               
               
                  „Lactosan
                  GmbH & Co KG“
               
               
                  
                     Enterococcus faecium DSM 7134
                  
                     Lactobacillus rhamnosus DSM 7133
               
               
                  
                               
                           
                           
                              
                                 Priedo sudėtis
                              
                              Preparatas, kurį sudaro:
                              
                                           
                                       
                                       
                                          
                                             Enterococcus faecium DSM 7134, kurio sudėtyje yra ne mažiau kaip 7 × 109 CFU/g priedo, ir
                                       
                                    
                                           
                                       
                                       
                                          
                                             Lactobacillus rhamnosus DSM 7133:
                                          3 × 109 CFU/g priedo
                                          (santykis 7:3) Kieto pavidalo
                                       
                                    
                        
                               
                           
                           
                              
                                 Veikliosios medžiagos apibūdinimas
                              
                              
                                 Enterococcus faecium DSM 7134 ir Lactobacillus rhamnosus DSM 7133
                              gyvybingos ląstelės
                           
                        
                               
                           
                           
                              
                                 Analizės metodas
                                  (1)
                              
                              Skaičiavimas:
                              
                                           
                                       
                                       
                                          
                                             Enterococcus faecium DSM 7134: paskleidimo ant plokštelės metodas naudojant tulžies eskulino azido agarą (EN 15788)
                                       
                                    
                                           
                                       
                                       
                                          
                                             Lactobacillus rhamnosus DSM 7133: paskleidimo ant plokštelės metodas naudojant MRS agarą (EN 15787)
                                       
                                    
                                           
                                       
                                       
                                          
                                             Enterococcus faecium DSM 7134 ir Lactobacillus rhamnosus DSM 7133 nustatymas: impulsinė lauko gelių elektroforezė (PFGE).
                                       
                                    
                        
               
                  Auginti skirti veršeliai
               
               
                  4 mėnesiai
               
               
                  1 × 109
                  
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, saugojimo trukmę ir stabilumą granuliuojant.
                           
                        
                              2.
                           
                           
                              Sauga: tvarkant produktą rekomenduojama naudoti kvėpavimo takų apsaugos priemones ir mūvėti pirštines.
                           
                        
               
                  2023 m. lapkričio 27 d.
               
            
         (1)  Išsamų analizės metodų aprašymą galima rasti etaloninės pašarų priedų laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx